jkorsvik/nowiki_second_scrape_merged huggingface dataset:
Tonnes

Tonnes er en bygd i Lurøy kommune i Nordland, som ligger omtrent 100 km fra nærmeste by, Mo i Rana. Stedet er omringet av øysamfunn og fiskevær. På Tonnes finnes flere severdigheter som Tonnesgrotten og Tonnes Havn. Stedet ligger på en halvøy som strekker seg ut i havet. Ikke langt fra Tonnes går polarsirkelen. Den er markert med en globe på øya Vikingen ( i Rødøy kommune), ca. 5 minutters båttur fra Tonnes.


== Historie ==


== Næringsliv ==
Til tross for størrelsen har Tonnes et aktivt næringsliv. Sentrale bedrifter:

Restauranten Oscarbrygga
Joker Tonnes AS
Tonnes Skipsekspedisjon
Tonnes snekkeri
Tonnes havn
Rødøy Lurøy kraftverk  (Hovedbase)


== Eksterne lenker ==
Tonnes.no Arkivert 20. oktober 2020 hos Wayback Machine. – Info om Tonnes
Oscarbrygga restaurant
Lurøy kommunes hjemmesider
Victor Franz Hess

Victor Franz Hess (Victor Francis Hess) (født 24. juni 1883 på Schloss Waldstein nær Deutschfeistritz i Østerrike, , død 17. desember 1964 i Mount Vernon i USA) var en østerriksk–amerikansk fysiker. Han ble tildelt Nobelprisen i fysikk i 1936 «for oppdagelsen av kosmisk stråling». Han delte prisen med Carl David Anderson, som fikk den «for oppdagelsen av positron».Han arbeidet ved universitetene i Graz og Innsbruck. Hans kone var jødisk, og i 1938 flyttet han derfor til USA med sin familie for å unngå nazistisk forfølgelse, og ble utnevnt til professor ved Fordham-universitetet samme år. Han ble senere amerikansk statsborger.


== Publikasjoner ==
Hess, Victor F. (1928). The Electrical Conductivity of the Atmosphere and Its Causes. Constable & Company. OCLC 1900377. 


== Referanser ==


== Eksterne lenker ==
(en) Nobelprisen i fysikk 1936 hos Nobelprize.org
(en) Victor Franz Hess hos Nobelprize.org i forbindelse med tildelingen av Nobelprisen i fysikk 1936
Mythos

Mythos kan referere til:

Cthulhu-mytologien, ofte kalt «The Mythos»
Folketro
Myte, gresk Mythos
Mythos (kortspill), et kortspill fra Chaosium
Mythos (musikkprosjekt), et kanadisk musikkprosjekt
Mythos (serie), en web-basert tegneserie og spill-serie
Mythos (øl), et gresk øl
Dronning Elizabeth-øyene

Dronning Elizabeth-øyene (engelsk: Queen Elizabeth Islands) er ei gruppe øyer lengst nord i Canada, mellom 74° og 83°N. Samlet areal er om lag 419 000 km². Øygruppa er skilt fra Grønland ved Naresstredet, og fra de sønnenforliggende kanadiske øyene Baffinøya og Kitlineq (Victoria Island) ved Lancastersundet og Melvillesundet. Administrativt hører øygruppa til Nunavut-territoriet.
Øygruppa består av mange svært store øyer, hvorav Ellesmereøya er den største. Andre store øyer er Devonøya, Melvilleøya, Axel Heibergs land, Bathurstøya, Ellef Ringnes' øy og Amund Ringnes' øy.
Klimaet er arktisk, vegetasjonen er tundra, og flere av øyene har store isbreer.
Øyene ble i 1953 gitt navn etter dronning Elisabeth II av Storbritannia.


== Referanser ==


== Eksterne lenker ==
(en) Queen Elizabeth Islands – kategori av bilder, video eller lyd på Commons 
Queen Elizabeth Islands – Store Norske Leksikon
Clinton Davisson

Clinton Joseph Davisson (født 22. oktober 1881 i Bloomington i Illinois, død 1. februar 1958 i Charlottesville i Virginia) var en amerikansk fysiker. Han ble tildelt Nobelprisen i fysikk i 1937 sammen med George Paget Thomson «for deres eksperimentelle oppdagelse av elektronavbøyning i krystaller».Denne oppdagelsen skjedde i 1927 ved en tilfeldighet i et eksperiment som opprinnelig hadde en annen hensikt. Det uventete resultatet viste at elektronet hadde en bølgenatur som forutsagt noen år tidligere av den franske fysiker Louis de Broglie.


== Priser (fysikk) ==
1937 – Nobelprisen i fysikk
1935 – Hughesmedaljen


== Referanser ==


== Eksterne lenker ==
(en) Clinton Davisson – kategori av bilder, video eller lyd på Commons 
(en) Nobelprisen i fysikk 1937 hos Nobelprize.org
(en) Clinton Davisson hos Nobelprize.org i forbindelse med tildelingen av Nobelprisen i fysikk 1937
George Paget Thomson

George Paget Thomson (født 3. mai 1892, død 10. september 1975) var en britisk fysiker. Han ble tildelt Nobelprisen i fysikk i 1937 sammen med Clinton Joseph Davisson  «for deres eksperimentelle oppdagelse av elektronavbøyning i krystaller».Han var sønn av fysikeren og nobelprisvinneren J.J. Thomson.


== Priser (utvalg) ==
1937 – Nobelprisen i fysikk
1960 – Faradaymedaljen


== Referanser ==


== Eksterne lenker ==
(en) Nobelprisen i fysikk 1937 hos Nobelprize.org
(en) George Paget Thomson hos Nobelprize.org i forbindelse med tildelingen av Nobelprisen i fysikk 1937
Ernest Lawrence

Ernest Orlando Lawrence (født 8. august 1901, død 27. august 1958) var en amerikansk fysiker med norske aner. I 1929 utviklet han syklotronen (en type partikkelakselerator). For denne oppfinnelsen ble han tildelt nobelprisen i fysikk i 1939.Grunnstoff nummer 103, lawrencium, er oppkalt etter ham.


== Priser (utvalg) ==
1952 – Faradaymedaljen
1939 – Nobelprisen i fysikk
1937 – Hughesmedaljen


== Referanser ==


== Eksterne lenker ==
(en) Ernest O. Lawrence – kategori av bilder, video eller lyd på Commons 
(en) Ernest O. Lawrence – galleri av bilder, video eller lyd på Commons 
(en) Nobelprisen i fysikk 1939 hos Nobelprize.org
(en) Ernest Lawrence hos Nobelprize.org i forbindelse med tildelingen av Nobelprisen i fysikk 1939
Joseph Beuys

Joseph Heinrich Beuys (født 12. mai 1921 i Krefeld, død 23. januar 1986 i Düsseldorf) var en tysk konseptuell kunstner. Han er kanskje best kjent for sin performancekunst, men han jobbet også med skulptur, happening, fluxus, videokunst og installasjoner. Han blir regnet som en av de viktigste tyske kunstnerne i siste halvdel av 1900-tallet.


== Biografi ==
Den tilbakevendende bruken av filt og fett som materialer i Beuys' arbeider kan forstås på bakgrunn av påståtte opplevelser under andre verdenskrig. Han var pilot i det tyske Luftwaffe, og i 1944 ble han skutt ned over Krimhalvøya. Han ble lettere skadd, og fikk behandling ved et feltsykehus. Senere omskapte Beuys denne historien, og han fortalte forskjellige versjoner hvor han ble reddet av nomadiske tatarer som holdt ham varm ved å dekke ham i fett og pakke ham inn i filt. Selv om historiene ikke er helt riktige og sannsynlig stammer fra hans hallusinasjoner i sykesengen, så skulle de vise seg å være svært viktige for hans kunstneriske virke. I krigens siste dager ble han tatt som krigsfange av britiske tropper. Etter en kort periode ble han repatriert og returnerte til sine foreldre. 
I 1947 begynte han å studere ved Kunstakademiet i Düsseldorf. Gjennom mesteparten av 1950-årene konsentrerte han seg mest om tegning. I 1961 ble Beuys professor i skulptur ved kunstakademiet, men fikk sparken i 1972 etter at han insisterte på at hans forelesninger skulle være åpne for alle som ville ta del. Studentene hans protesterte på oppsigelsen, og han fikk beholde atelieret sitt der. 
I 1962 kom Beuys i kontakt med Fluxus-bevegelsen, noe som påvirket ham i retning av en mer performance-orientert kunst. En av hans mest berømte perfomancer er I Like America and America Likes Me (1974), også kjent som Coyote. Beuys lot seg pakke inn i filt og ble transportert på båre til flyplassen i Düsseldorf. Deretter ble han ført ombord i et fly og fraktet til René Block Gallery i New York, hvor han bodde sammen med en coyote i fem dager. Her presenterte han seg som sjaman som kommuniserte med dyr som indianerne hadde gitt en slags gudestatus. 
Etter sine opplevelser under andre verdenskrig ble han pasifist.


== Referanser ==


== Eksterne lenker ==
Offisielt nettsted 
(en) Joseph Beuys – kategori av bilder, video eller lyd på Commons 
(en) Joseph Beuys – galleri av bilder, video eller lyd på Commons 
(en) Joseph Beuys på Internet Movie Database 
(en) Joseph Beuys hos The Movie Database 
(en) Joseph Beuys på Discogs 
(en) Joseph Beuys på MusicBrainz 
Joseph Beuys-guide (engelsk)
Beuys musikk på ubuweb
Klovdyr

Klovdyr (Artiodactyla) er en gruppe pattedyr som kjennetegnes ved at de har et partall tær, eller klauver. Klovdyrene utgjør en stor gruppe pattedyr med omkring 362 arter, og mange av de største landpattedyrartene finnes i denne gruppa. Mange av viktige husdyrene finnes også i gruppa, og flere av de ville artene har også stor økonomisk betydning. Klovdyrene har en kosmopolitisk utbredelse, men naturlig finnes de kun i havet rundt Antarktis og Australia, men da Australia ble besatt av europeere ble både husdyr og kameler introdusert dit.


== Taksonomi ==
Klovdyrene er godt kjent fra funn av fossiler, så i tillegg til kommer en serie utdødde linjer. O'Leary and J. Gatesy (2008) plasserer dessuten Cetacea (hvaler) i Artiodactyla, som i tilfellet blir nærmest identisk med Cetartiodactyla.I løpet av 1990-tallet ble det klart at hvaler er nært beslektet med klovdyrene. Nøyaktig hvordan slektskapsforholdet mellom de hvalene og klovdyrene ser ut er foreløpig usikkert. Fossilfunn og genetikk peker i flere retninger, og drøvtyggerne eller flodhester kan være nærmere beslektet med hvaler enn noen av dem er med de øvrige klovdyrene.


== Inndeling ==
Inndelingen følger Spaulding, O'Leary & Gatesy (2009) og Groves & Grubb (2011), men utdødde linjer er ikke tatt med.

Artiodactyla, klovdyr
Tylopoda, kameldyr
Artiofabula
Suina, svinedyr
Cetruminantia
Cetancodontamorpha
Whippomorpha
Ancodonta, flodhester
Cetacea, hvaler
Ruminantiamorpha
Ruminantia, drøvtyggere


== Referanser ==


== Se også ==
Liste over pattedyr i Norge
Klauv
Hov


== Eksterne lenker ==
(en) klovdyr – oversikt og omtale av artene i WORMS-databasen 
(en) klovdyr i Encyclopedia of Life 
(en) klovdyr i Global Biodiversity Information Facility 
(no) klovdyr hos Artsdatabanken 
(sv) klovdyr hos Dyntaxa 
(en) klovdyr hos Fauna Europaea 
(en) klovdyr hos Fossilworks 
(en) klovdyr hos ITIS 
(en) klovdyr hos NCBI 
(en) Kategori:Artiodactyla – bilder, video eller lyd på Wikimedia Commons 
Artiodactyla – detaljert informasjon på Wikispecies
Davisstredet

Davisstredet eller Davissundet (engelsk: Davis Strait, dansk: Davisstrædet) er havet mellom Grønland og den canadiske Baffinøya. Stredet er 400 km bredt, og forbinder Labradorsjøen i sør med Baffinbukta lenger nord. Grenselinja mot Labradorsjøen er satt ved 60° N og mot Baffinbukta ved 70° N. Stredet er oppkalt etter den engelske oppdageren John Davis.
Sundet danner en terskel for havstrømmene med et vanndypet som varierer mellom 1000 m og 2000 m. Baffinstrømmen går mot sør på vestsiden. Vestgrønlandsstrømmen går mot nord på østsiden. Det forekommer kraftige tidevannstrømmer i sommerhalvåret. sjøis dannes i oktober, har maksimum utstreking i mars, og smelter fra april av. Tilfrysningen er fra vest mot øst, avsmeltingen fra øst mot vest. Midlere istykkelse er 1 meter, men det har også være observert 20 meter tykk is ved oppstuing (1967). Sundet er isfritt i juli og august.


== Referanser ==
Aba

ABA og Aba kan sikte til

Aba (Nigeria), by i Nigeria
Ngawa, det kinesiske navnet på det autonome prefekturet Ngawa i provinsen Sichuan i Kina
Aba (Ngawa), et fylke i det autonome prefekturet Ngawa i provinsen Sichuan i Kina
Aba (elv), en elv i Kemerovo oblast i Russland
American Basketball Association, amerikansk basketballiga 1967 – 1976
AB Aerotransport
Aba (plagg), også kalt abajeh, abaya og kemli, tradisjonell arabisk kappe for menn, minner om kvinnenes abaya
ABA, kort for Automatisk Brannalarm
Laptevhavet

Laptevhavet (russisk: мо́ре Ла́птевых) er havområdet nord for utløpet av Lena i Sibir, mellom Tajmyrhalvøya og Nysibirøyene. Mot sjølve Nordishavet i nord danner linja mellom nordspissen av Severnaja Semlja og nordspissen av Nysibirøyene grense.
Laptevhavet er et grunt sokkelhav med dyp på under 200 m, og regnes som et randhav til Nordishavet. Det har et areal på ca. 0,6 millioner km². Laptevhavet har drivis året igjennom, men er seilbart i august og september.
Havet er oppkalt etter de russiske oppdagerne Dmiti og Khariton Laptev.


== Galleri ==

		
		


== Kilder ==
(no) Laptevhavet i Store norske leksikon
Fylkesvei 128

Fylkesvei 128 (Fv128) går mellom Berger i Nordre Follo og Kjølen i Marker.
Fylkesveien var tidligere del av europavei 18 inntil motorveien mellom Krosby og Sekkelsten ble åpnet den 28. oktober 2005. Ved åpning av ny motorveiparsell mellom Sekkelsten og Momarken 31. august 2007 ble Rv128 forlenget til Mysen langs gamle E18.
Da regionsreformen trådte i kraft 1. januar 2010 ble veikategorien endret til fylkesvei.
Nok en forlengelse skjedde 23. november 2010 da motorveiparsell mellom Knapstad og Krosby åpnet. 25. novemnber 2016 ble veien forlenget til fylkesgrensen mot Akershus da motorveien mellom Retvet og Knapstad ble åpnet. Da det siste parsellen av motortrafikkvei mot øst ble tatt i bruk ble veien forlenget videre, slik at strekningen mellom Svenneby og Åsekleva som tidligere hadde vegnummeret fylkesvei 818 ble del av veien, og også strekningen mellom Sletta og Kjølen som tidligere var del av E18.


== Kommuner og knutepunkter ==


=== Viken fylke ===

Nordre FolloAskimveien 

Indre ØstfoldOsloveien 

Osloveien 

Askimveien 

Lundebyveien 

 MarkerKallakveien 

Vestre Rødenesveien 

Svenskeveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv128
(no) Statens vegvesen – trafikkmeldinger
Øst-Sibir-havet

Øst-Sibir-havet (russisk: Восто́чно-Сиби́рское мо́ре) er havområdet utafor kysten av Øst-Sibir, mellom Nysibirøyene og Vrangeløya. Øst-Sibir-havet regnes som et randhav til Polhavet.
Øst-Sibir-havet er et grunt sokkelhav med største dyp 155 m. 70 % av havet er grunnere enn 50 m. Kystene er lave, med noe mer fjell i øst. Gjennomsnittlig lufttemperatur er omkring 0°C om sommeren og ned mot -30°C om vinteren. Største havn er Pevek.
Havet har drivis året igjennom, men er seilbart om sommeren. Allerede på 1600-tallet kryssa russiske sjøfarere havet. I 1648 seilte Semjon Dezjnjov og Fedot Aleksejev kysten fra munningen av Kolyma til Beringstredet.
Se også: Nordøstpassasjen og Nordlige sjørute.
Tetrarki

Tetrarki (fra gresk: τετραρχία fire personers styre, av τετρα tetra; fire og αρχι arki; leder) er en betegnelse på et regjeringsstyre hvor fire regenter styrer samtidig. Den mest kjente bruken av ordet er det romerske tetrarkiet innført av keiser Diokletian.
Ordningen gikk ut på at to keisere (Augusti) skulle være de fremste mens de hadde hver sin utpekte "junior" (Caesari) som etterfølgere og underkeisere. Denne ordningen skulle sikre rikets samhold når det var vanskelig for én keiser å kontrollere hele riket. 
Ordningen gikk nokså godt under Diokletian og Konstantin den store, men førte ellers bare til rivalisering mellom kandidatene og ble derfor ganske raskt oppgitt.
Betegnelsen tetrarki har også blitt brukt i andre sammenhenger. For eksempel ble Palestina også omtalt som et tetrarki etter at Herodes den store var død, og riket ble delt mellom flere av hans sønner. De ble omtalt som tetrarker.
Tetrark var også betegnelsen på en rekke i gresk og romersk hærvesen.
Kameler

Kameler (Camelus, Camelini) er en slekt i kameldyrfamilien, som ellers består av lamaer og vikunjaer. Kameler består av de to nålevende artene, baktriakamel (C. bactrianus, C. ferus) og dromedar (C. dromedarius). Dette er meget store dyr som særpreges ved å ha utpreget pukkel på ryggen. Baktriakamelen har to pukler, mens dromedaren kun har én synlig pukkel.


== Beskrivelse ==
Kameler er store dyr med lange lemmer og en lang og slank hals. Kameldyr i den Gamle verden skiller seg fra dem i den Nye verden, gjennom å være betydelig større og ha ryggpukler. Kamelpukkelen lagrer energireserver i form av fett. Når fettet senere forbrennes bindes mer enn 1 gram vann per gram med fett, gjennom såkalt kjemisk reduksjon av fettet med hjelp av syre. Denne muligheten til å omdanne fett til vann bidrar til at kameler kan klare seg lenge uten tilgang på vann.
Til slekten er det også ført bevis for minst tre utdødde arter gjennom fossile funn, C. gigas, C. hesternus og C. sivalensis.


== Utbredelse og evolusjon ==
Kameler lever naturlig i tilknytning til ørken og goldt steppelandskap i Afrika og Asia. Dromedaren har også blitt eksportert til andre steder i verden. Begge artene er for lengst domestiserte. Ville dromedarer finnes ikke lenger, annet enn som forvillede individer i Australia, dit den opprinnelig ble eksportert. Vill baktriakamel finnes derimot fortsatt i et begrenset antall. En DNA-studie fra 2008 indikerer imidlertid at vill baktriakamel (villkamel) og domestisert baktriakamel er separate arter. Evolusjonært skilte disse trolig lag for omkring 700 000 år siden.
Tidligere fantes det også ville kameler i Europa, men disse er utdødd.


== Inndeling ==

Camelidae, kamelfamilien
Camelini, cameloider
Camelus, kameler
C. ferus, baktriakamel (domestisert også kjent som C. bactrianus)
C. dromedarius, dromedar
Lamini, lamoider
Lama, lamaer
L. glama, lama (domestisert)
L. guanicoe, guanako (vill)
Vicugna, vikunjaer
V. pacos, alpakka (domestisert)
V. vicugna, vikunja (vill)
		


== Referanser ==


== Eksterne lenker ==
(en) Camelus – kategori av bilder, video eller lyd på Commons 
(en) Camelus – galleri av bilder, video eller lyd på Commons 
(en) kameler i Encyclopedia of Life 
(en) kameler i Global Biodiversity Information Facility 
(en) kameler hos Fossilworks 
(en) kameler hos ITIS 
(en) kameler hos NCBI 
(en) Kategori:Camelus – bilder, video eller lyd på Wikimedia Commons 
(en) Camelus – galleri av bilder, video eller lyd på Wikimedia Commons 
Camelus – detaljert informasjon på Wikispecies 
Oppslagsordet «Kamldjuren» fra Nordisk familjebok fra 1910 (på svensk)
Tsjuktsjerhavet

Tsjuktsjerhavet (russisk: Чуко́тское мо́ре) er havområdet mellom Sibir og Alaska, nord for Beringstredet. Mot vest danner Vrangeløya grense mot Østsibirhavet. Grensa mot selve Nordishavet regnes fra nordspissen av Vrangeløya til Kapp Barrow i Alaska. Polarsirkelen regnes som grense mot Beringstredet i sør.
Tsjuktsjerhavet er et grunt sokkelhav, og regnes som et randhav til Nordishavet. Mer enn halve arealet på 0,6 millioner km² er grunnere enn 50 m. Havet er seilbart ca. fire måneder. Største havn er Uelen.
Tsjuktsjerhavet har navn etter tsjuktsjerne, som bor ved kysten på sibirsk side.
Se også: Nordøstpassasjen.
Haukåtunnelen

Haukåtunnelen er en veitunnel på fylkesvei 614 i Kinn kommune i Vestland. Tunnelen er 140 meter lang og går gjennom Haukånipa mellom Grytadalen og Haukå i Norddalsfjorden.


== Se også ==
Norddalstunnelen
Veitunneler i Norge
Botnane

Botnane er ei bygd i Bremanger kommune i Vestland. Bygda ligger i Pollen, ei bukt på sørsida av Frøysjøen.Stedet har et rykte for å være ganske værhardt.


== Referanser ==


== Eksterne lenker ==
Botnane og Årebrot Grendalag
Nysibirøyene

Nysibirøyene (russisk: Новосиби́рские острова eller Novosibirskije Ostrova) er ei øygruppe nord for Sibir, mellom utløpet av elvene Lena og Kolyma.
De egentlige Nysibirøyene, eller Ostrova Anzhu, består av øyene

Kotelnijøya (о. Коте́льный) på 11 700 km² og
Faddejevskij (о. Фадде́евский) på 5 300 km²
som er forbundet ved Zemlja Bunge (земля́ Бу́нге) på 6 200 km² (tidvis oversvømt),
Novaja Sibir (о. Но́вая Сиби́рь) på 6 200 km² og
Belkovskij (о. Бельковский) på 500 km².Sør for disse og nærmere fastlandet ligger Lyakhovskij-øyene, som består av

Store Lyakhovskiøy (о. Большо́й Ля́ховский) på 4 600 km²,
Lille Lyakhovskiøy (о. Ма́лый Ля́ховский) på 1 325 km² og et par mindre øyer.
De små De Long-øyene på til sammen 228 km² ligger nordøst for Nysibirøyene.
De fleste øyene er lave og er dekt av løsmasser. Berggrunen består av kalkstein og leirskifer. Største høyde er 374 moh., på Kotelnyj. Klimaet er strengt arktisk, og bakken er snødekt ni måneder av året. Juli har en gjennomsnittstemperatur på 11°C i innlandet og 4°C ved kysten, mens januartemperaturen ligger på rundt -30°C. Årsnedbøren ligger på 130 mm. Grunnen har permafrost, og overflata har tallrike små innsjøer.
Smørhamn

Smørhamn er en havn på Smørhamnsøy i den ytre delen av Bremanger kommune i Sogn og Fjordane. Smørhamn har bro- og veiforbindelse til øyene Frøya og Bremangerlandet. Alle rutebåtavgangene fra Ytre Bremanger sydover går fra Smørhamn. Fra 1977 til mai 2013 var det også fergesamband østover til Kjelkenes på fastlandet.


== Smørhamn fyrstasjon på Fiskholmen ==
Fyret ble tent den 17. oktober 1871. I 1897 ble fyrlyset forsterket ved installasjon av nytt fyrapparat. Landingen ble utbedret i 1908, blant annet med ei svingkran. Da fyrvokteren gikk av med pensjon i 1936, ble fyrstasjonen lagt ned og erstattet med ei gassfyrlykt som fikk utvidet antall fargede sektorer med fem. Huset ble solgt og revet (det ble bygd opp igjen på Stranda), og eiendommen gikk tilbake til grunneieren. Lyktehuset ble stående igjen i mange år, men ble fullstendig ødelagt av lynnedslag. Grunnmurene til bygningene står fremdeles.
Fyrvokterne på Fiskholmen: 

Ole H. Hansen (1871–1889)
Olaus Olsen (1889–1896)
Carl A. Olsen (1896–1911)
Johan M. Christensen (1911–1913)
Edvard O. Ellefsen (1913–1917)
Guttorm Andreassen (1917–1921)
Carsten A. Bisgaard (1921–1924)
Johan M. Ommundsen (1924–1931)
Ingebrigt Sjøsæter (1931–1936)


== Eksterne lenker ==
Bilde av fyrlykta på Fiskholmen
Lamaer

Lamaer (Lama) er en slekt som består av kameldyr uten pukkel. Slekten eksisterer som to nålevende arter, lama og guanako. Lamaen har vært domestisert som husdyr i omkring 6 000 år, mens guanakoen for det meste lever i viltlevende flokker. Begge artene er flokkdyr som lever naturlig i alpine strøk.


== Inndeling ==

Camelidae, kamelfamilien
Camelini, cameloider
Camelus, kameler
C. ferus, baktriakamel (domestisert også kjent som C. bactrianus)
C. dromedarius, dromedar
Lamini, lamoider
Lama, lamaer
L. glama, lama (domestisert)
L. guanicoe, guanako (vill)
Vicugna, vikunjaer
V. pacos, alpakka (domestisert)
V. vicugna, vikunja (vill)


== Eksterne lenker ==
(en) Lamaer i Encyclopedia of Life 
(en) Lamaer i Global Biodiversity Information Facility 
(en) Lamaer hos Fossilworks 
(en) Lamaer hos ITIS 
(en) Lamaer hos NCBI 
(en) Kategori:Lama – bilder, video eller lyd på Wikimedia Commons 
Lama – detaljert informasjon på Wikispecies
Europavei 65

Europavei 65 går mellom Malmö i Sverige og Khaniá på Kreta i Hellas. Veiens lengde er 3950 km.
Trasé fastlagt av UNECE: Malmö – Ystad ... Świnoujście – Wolin – Goleniów – Szczecin – Świebodzin – Jelenia-Góra – Harrachov – Zelezný Brod – Turnov – Mladá Boleslav – Praha – Jihlava – Brno – Břeclav – Bratislava – Rajka – Mosonmagyaróvaŕ – Csorna – Szombathely – Körmend – Zalaegerszeg – Nagykanizsa – Letenye – Zagreb – Karlovac – Rijeka – Split – Metković – Dubrovnik – Petrovac – Podgorica – Bijelo Polje – Skopje – Kicevo – Ohrid – Bitolj – Niki – Vevi – Kozani – Larisa – Domokos – Lamia – Brallos – Itea – Antirrion ... Rion – Egion – Korinthos – Tripoli – Kalamata ... Kissamos – Khaniá.
Det er ingen fergeforbindelse mellom Kalamata og Kissamos. Alternativ: Europavei 961 og ferge fra Gytheio til Kastellion.


== Knutepunkter ==


== Se også ==
Europavei 65 (Sverige)


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Hahnenkamm

Hahnenkamm er et fjell ved Kitzbühel i Østerrike, 1712 moh. Hahnenkamm er en del av alpinområdet omkring Kitzbühel, og er åsted for de årlige Hahnenkammrennene. Den mest kjente alpinløypa er «die Streif», som regnes som en av verdens farligste og mest fryktede løypetraséer.


== Eksterne lenker ==
Bergbahn AG Kitzbühel